Tawuri n tmacahut taqbaylit am wakken d-nebder yakan d trebga d uwelleh n yigerdan d ureṣṣi n laṣel d tnaṣlit, ihi tawuri s umata nettaf-itt teqqen ɣer leṣnaf d yisental n tmucuha i d-ttawin meḥsub yal abeddel ara d-yilin ad yeglu s ubeddel deg twuri, ayagi yezmer ad yili d tidet imi deg tmacahut-a i d-yettwarun sɣur HAMOUM. A. tawuri-s ur teqqin ara kan ɣer uwelleh d trebga n yigerdan, acku izen-is iruḥ i yemdanen meqqren, wid yeɣran ifehmen timsal imi dagi amseflid yuɣal d imeɣri ; ur yeqqim ara d agrud, rnu ṣṣenf-a n tmacahut mačči seg tid i d-ttawin i warrac zik-nni, imi ibeddel-as udem yekkes-itt seg lqaleb-nni ansay swayes serhaben arrac, yerra tawuri n tmacahut am wakken dasaki i d-yessakay agdud.